Document ID: /roh_data/filtered/fineweb-2-filterrobots_roh.jsonl.gz/71498

Scuvrir noss dialogs
Il barat cun la populaziun stat er en il focus da las unitads d’interpresa da la SRG SSR – RSI, RTR, RTS, SRF e SWI swissinfo.ch – e da las societads regiunalas da la SRG SSR. Mo grazia als resuns ed al dialog po la SRG SSR numnadamain meglierar vinavant sias prestaziuns en favur da la societad.
Qua As infurmain nus cuntinuadamain davart las enquistas e las pussaivladads da barat actualas. Na vulais Vus en nagin cas manchentar insatge? Alura abunai qua nossa newsletter.
Daventar ussa commembra u commember
La SRG SSR è in’uniun che maina l’interpresa SRG SSR e ch’è averta per tuttas e tuts. Las commembras ed ils commembers – en total passa 23’000 – promovan il dialog public davart l’avegnir audiovisual da la Svizra e rinforzan la SRG SSR cun lur engaschi.
Daventai era Vus commembra u commember ed As engaschai ensemen cun nus per las medias da damaun.
Far dumondas e dar resuns
En tut las quatter regiuns linguisticas da la Svizra survegnan ils servetschs dal public da la SRG SSR mintga mais millis dumondas e resuns per e-mail, per telefon, via brevs e sur las medias socialas e respundan a quels individualmain.
SRF
Avais Vus propostas u dumondas en connex cun SRF? Alura pudais Vus gugent contactar SRF directamain qua.
RTS
Avais Vus propostas u dumondas en connex cun RTS? Alura pudais Vus gugent contactar RTR directamain qua.
RSI
Avais Vus propostas u dumondas en connex cun RSI? Alura pudais Vus gugent contactar RSI directamain qua.
RTR
Avais Vus propostas u dumondas en connex cun RTR? Alura pudais Vus gugent contactar RTR directamain qua.
Ulteriuras pussaivladads da barat
«Hallo SRF»
«Hallo SRF!» metta il public en il center: qua survegnis Vus numerusas infurmaziuns cumplementaras davart SRF e bleras respostas a Vossas dumondas.
«Let’s Talk» e debatta plurilingua sin SWI swissinfo.ch
Svizras e Svizzers a l’exteriur discuteschan en «Let’s Talk» live dal studio en la Chasa federala u via transmissiuns online cun expert:as davart dumondas che muventan la Svizra. En la debatta plurilingua discurran umans da l’entir mund en pliras linguas davart dumondas e temas che occupan il public; la debatta vegn translatada automaticamain per tut las participantas ed ils participants e preschentada en la lingua favurisada. Impuls e dumondas pudais Vus inoltrar qua.
«Votre avis compte pour nous! » – Il panel da RTS
Il public da RTS ha la pussaivladad d’exprimer sias opiniuns e propostas en connex cun la lantschada da novas emissiuns u d’ina purschida digitala. Vulessas era Vus gidar a concepir la purschida da RTS? Alura As annunziai directamain qua.